C 121/6
EL
Επίσημη Εφημερίδα της Ευρωπαϊκής Ένωσης
16.3.2022
ΛΟΙΠΕΣ ΠΡΑΞΕΙΣ
ΕΥΡΩΠΑΪΚΗ ΕΠΙΤΡΟΠΗ Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής (2022/C 121/05) Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).
ΚΟΙΝΟΠΟΙΗΣΗ TΥΠΙΚΗΣ ΤΡΟΠΟΠΟΙΗΣΗΣ Η ΟΠΟΙΑ ΤΡΟΠΟΠΟΙΕΙ ΤΟ ΕΝΙΑΙΟ ΕΓΓΡΑΦΟ
«Côtes de Provence» PDO-FR-A0392-AM04 Ημερομηνία κοινοποίησης: 7 Ιανουαρίου 2022 ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ 1.
Οριοθετημένη περιοχή αμπελοτεμαχίων της συμπληρωματικής γεωγραφικής ονομασίας Sainte-Victoire Στο κεφάλαιο I ενότητα IV παράγραφος 2 των προδιαγραφών προϊόντος (Οριοθετημένη περιοχή αμπελοτεμαχίων), διευκρινίζεται η ημερομηνία της έγκρισης, από την αρμόδια αρχή, της οριοθετημένης περιοχής αμπελοτεμαχίων της συμπληρωματικής γεωγραφικής ονομασίας Sainte-Victoire.
Οι οίνοι παρασκευάζονται με σταφύλια από αμπελοτεμάχια που βρίσκονται εντός της περιοχής αμπελοτεμαχίων, την οποία ενέκρινε η αρμόδια εθνική επιτροπή του Εθνικού Ινστιτούτου Προέλευσης και Ποιότητας στη συνεδρίαση της 3ης Ιουνίου 2021.
Η διευκρίνιση αυτή δεν επηρεάζει το ενιαίο έγγραφο.
2.
Ποικιλιακή σύνθεση Στο κεφάλαιο I ενότητα V παράγραφος 1 των προδιαγραφών προϊόντος (Ποικιλιακή σύνθεση), συμπληρώνεται ο κατάλογος των δευτερευουσών ποικιλιών αμπέλου. — Για τους ερυθρούς και ερυθρωπούς οίνους: — προστίθενται οι ποικιλίες rousseli Rs και caladoc N σε ποσοστό 10 % της ποικιλιακής σύνθεσης. — οι ποικιλίες agiorgitiko N, calabrese N, moschofilero Rs, verdejo B, xinomavro N περιορίζονται στο 5 % της ποικιλιακής σύνθεσης και στα μείγματα περιορίζονται στο 10 %.
Τα ονόματα των εν λόγω ποικιλιών δεν μπορούν να αναγράφονται στην επισήμανση των οίνων που φέρουν την ονομασία . — Για τους λευκούς οίνους: Προστίθεται η ποικιλία verdejo B. Περιορίζεται στο 5 % της ποικιλιακής σύνθεσης και στα μείγματα περιορίζεται στο 10 % .
Το όνομα της εν λόγω ποικιλίας δεν μπορεί να αναγράφεται στην επισήμανση των οίνων που φέρουν την ονομασία.
Η προσθήκη των ποικιλιών αυτών αποτελεί μία από τις λύσεις που έθεσε σε εφαρμογή η ονομασία προέλευσης για προσαρμογή στην κλιματική αλλαγή και μείωση των φυτοπροστατευτικών εισροών.
Οι ποικιλίες αυτές, οι οποίες εισάγονται ως δευτερεύουσες ποικιλίες, συνάδουν με το προφίλ των οίνων που καλύπτονται από την ονομασία και καθιστούν δυνατή την προσαρμογή των οίνων στην ξηρασία και τις κρυπτογαμικές ασθένειες.
Καθιστούν δυνατή τη μειωμένη χρήση φυτοπροστατευτικών προϊόντων.
Συμπληρώνεται το σημείο «Δευτερεύουσες οινοποιήσιμες ποικιλίες» του παρόντος ενιαίου εγγράφου.
(1) ΕΕ L 9 της 11.1.2019, σ.
2.